**FIȘA MĂSURII M 2.1.**

**Denumirea măsurii: „*Sprijinirea fermelor mici din teritoriu”***

**CODUL Măsurii: M 2.1.**

**Măsura / DI: M 2.1. / 2A**

**Tipul măsurii: □** INVESTIȚII

**□** SERVICII

**× SPRIJIN FORFETAR**

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

**1.1. Scurtă justificare și corelare cu analiza SWOT**

Terenurile agricole din teritoriul reprezintă un procent important din fondul funciar existent. După cum reiese din analiza diagnostic realizată la nivelul teritoriului, exploataţiile agricole preponderente sunt reprezentate de fermele mici cu o suprafață agricolă sub 5 ha. Majoritatea fermelor de la nivelul teritoriului se caracterizează printr-o putere de economică redusă și orientare către consum din producția proprie, având mai mult caracter de subzistență.

O altă trăsătură a exploatațiilor agricole din cadrul teritoriului este faptul că majoritatea covârșitoare sunt **fără personalitate juridică**, fiind organizate ca ***exploatații agricole individuale*** sau persoane fizice autorizate, întreprinderi individuale, întreprinderi familiale (conform *Recensământului General Agricol 2010, tabelul 35a).*

În cadrul fermelor de subzistență existente se desfășoară activități agricole de cultivare a plantelor și creșterea animalelor utilizând preponderent experiența practică tradițională a fermierilor, care nu au acces la tehnici și tehnologii moderne și inovative. Structura de producție este diversificată, fiind rezultanta necesităților gospodăriilor. De asemenea, fermele dispun de o dotare tehnică redusă și necorespunzătoare.

Aspectele menționate anterior împiedică creșterea productivității fermelor și obținerea unei producții suplimentare celei destinate consumului propriu, ce ar putea fi destinată comercializării. Pentru a elimina aceste inconveniente identificate și a facilita orientarea către piață a fermelor de subzistență este necesară schimbarea sistemului de producție, introducerea de tehnici și tehnologii moderne, în concordanță cu politicile de mediu, și implicit cheltuieli financiare suplimentare, pe care fermierii nu și le permit.

Prin sprijinirea operațiunilor vizate de prezenta măsură se urmărește obținerea unei îmbunătățiri a managementului fermelor, precum și transformarea acestora în exploatații comerciale, capabile să identifice noi oportunități de valorificare a producției.

**1.2. Obiectiv(e) de dezvoltare rurală*: a).* *favorizarea competitivității agriculturii.***

**1.3. Obiectiv(e) specific(e) al(e) măsurii M 2.1.: *diversificarea producției fermelor de la nivelul teritoriului în funcție de cerințele pieței; creșterea calității produselor obținute și diversificarea producției agricole; promovarea procesării produselor la nivelul fermei și comercializarea directă a acestora fară ajutorul intermediarilor; reducerea emisiilor cu efect de seră prin o mai bună gestionare a deșeurilor rezultate din activitatea de producție.***

**1.4.** **Măsura contribuie la prioritatea/prioritățile prevăzute la art. 5, Reg. (UE) nr. 1305/2013:** ***P2 „Creșterea viabilității fermelor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor.”***

**1.5. Măsura corespunde obiectivelor art. 19 din Reg. (UE) nr. 1305/2013**

**1.6. Măsura contribuie la Domeniul de intervenție** ***2A) Îmbunătățirea performanței economice a tuturor exploatațiilor agricole și facilitarea restructurării și modernizării exploatațiilor, în special în vederea creșterii participării pe piață și a orientării spre piață, precum și a diversificării activităților agricole.***

**1.7. Măsura contribuie la obiectivele transversale ale Reg. (UE) nr. 1305/2013: *mediu, clima si inovare***, în conformitate cu art. 5, Reg. (UE) nr. 1305/2013***.***

**1.8. Complementaritatea cu alte măsuri din SDL: M 1 / 1C.**

**1.9. Sinergia cu alte măsuri din SDL:** **M 2.2. / 2B.**

**2. Valoarea adăugată a măsurii**

Valoarea adăugată a acestei măsuri este generată, în primul rând de **impactul generat (a)** la nivelul teritoriului și în al doilea rând de **caracterul inovator și integrat (b)** al intervenției.

**(a)** Sprijinul se va concentra pe realizarea de investiţii în domeniul producţiei agricole, a procesării, ceea ce va avea ca efect ameliorarea performanţei economice a exploataţiilor și obținerea de produse procesate cu valoare adaugată mare. În acest sens, prin intermediul măsurii se dorește răspândirea utilizării la scara cât mai largă a tehnologiilor eficiente şi moderne, și a instalaţiilor inovatoare.

Proiectele ce vor fi finanțate în cadrul măsurii vor aduce un plus de valoare teritoriului prin prisma orientării capacității productive a fermelor în concordanţă cu potenţialul resurselor naturale existente cât și prin promovarea producţiei, cu efecte imediate în ceea ce privește creşterea productivităţii muncii şi a gradului de ocupare a forţei de muncă din teritoriu.

Caracterul **inovator** al măsurii este dat de faptul că, prin sprijinirea exploatațiilor de dimensiuni mici se va facilita accesul acestora pe piață și se va favoriza utilizarea de către acestea de tehnici, procese și tehnologii noi, inovatoare.

Operațiunile sprijinite în cadrul măsurii vor contribui la o utilizare eficientă a terenurilor agricole de la nivelul teritoriului, conducând la o activitatea agricolă sustenabilă. De asemenea, măsura propusă promovează utilizarea surselor regenerabile de energie, favorizând reducerea efectelor schimbărilor climatice și contribuind la atingerea obiectivelor transversale **„mediu și climă.”**

Măsura își dovedește relevanța în cadrul strategiei de dezvoltare locală prin capacitatea de a genera un nivel crescut al calităţii produselor agricole, precum şi prin îmbunătăţirea proceselor de producţie.

**(b)** Pentru a evidenția **valoarea adăugată** a măsurii menționăm faptul că, modul de stabilire a condițiilor de eligibilitate și selecție a avut la bază ***specificul local*** al teritoriului. După identificarea aspectelor ce conturează specificitatea locală în cadrul analizei diagnostic a teritoriului, au fost propuse condiții de eligibilitate și selecție relevante și adecvate spațiului, în concordanță cu obiectivele stabilite.

Criteriile de selecție propuse vizează asigurarea tratamentului egal al solicitanților, o bună utilizare a resurselor financiare și direcționarea măsurilor în conformitate cu prioritățile SDL în materie de dezvoltare locală.

**Relevanța măsurii** în cadrul SDL

Operațiunile propuse în cadrul măsurii răspund în mod integrat tututor necesităților identificate la nivelul teritoriului. Astfel, măsura integrează soluții eficiente la toate problemele semnalate la nivelul parteneriatului în ceea ce privește creșterea performanțelor exploatațiilor agricole.

Prin complementaritatea intervențiilor propuse în cadrul prezentei măsuri cu operațiunile aferente altor măsuri din SDL se obține caracterul integrat al acesteia în definirea răspunsurilor concertate la problemele identificate în domeniul agriculturii.

**3. Trimiteri la alte acte legislative**

* **Regulamentul (CE) nr. 1242/2008** de stabilire a unei tipologii comunitare pentru exploatații agricole;
* **Recomandarea 2003/362/CE din 6 mai 2003** privind definirea micro-întreprinderilor și a întreprinderilor mici și mijlocii;
* **Legea nr. 346/2004** privind stimularea înființării și dezvoltării întreprinderilor mici și mijlocii cu modificările și completările ulterioare;
* **Ordonanță de urgență nr. 44/2008** privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare.
* **Ordin nr. 22/2011** al Ministrului Agriculturii și Dezvoltării Rurale privind reorganizarea Registrului fermelor, care devine Registrul unic de identificare, în vederea accesării măsurilor reglementate de Politica Agricolă Comună;
* **Ordonanță de urgență nr. 43/2013** privind unele măsuri pentru dezvoltarea și susținerea fermelor de familie și facilitarea accesului la finanțare al fermierilor;
* **Reg. (UE) nr. 1305/2013**;
* **Reg. (UE) nr. 1303/2013**;
* **Reg. (UE) nr. 807/2014**;
* **Reg. (UE) nr. 808/2014**.

**4. Beneficiari direcți/indirecți (grup țintă)**

**Beneficiari direcți:**

 **Entități private:** fermieri care au drept de proprietate și/sau drept de folosință pentru o exploatație agricolă care intră în categoria de fermă mică după definiția dată de regulamentul UE, cu excepția persoanelor fizice neautorizate.

**Beneficiari indirecți:**

 Entități publice sau private (inclusiv ONG-uri) care activează În domeniul formării profesionale a adulților

 Populația din teritoriul GAL Inima Giurgiului - Țara Neajlovului și a Câlniștei

**5. Tip de sprijin**

Sprijinul se va acorda sub formă de **sumă forfetară** pentru implementarea planului de afaceri.

**6. Tipuri de acțiuni eligibile și neeligibile**

**Acțiuni eligibile:**

Sprijinul se acordă pentru activitățile prevăzute în vederea îndeplinirii obiectivelor din cadrul Planului de Afaceri. Toate cheltuielile propuse prin cererea de finanțare, inclusiv capital de lucru și capitalizarea întreprinderii și activitățile relevante pentru implementarea corectă a planului prezentate în planul de afaceri, pot fi eligibile.

**Acțiuni neeligibile:**

În vederea modernizării/ dezvoltării exploataţiei nu sunt permise acţiuni care să prevadă cheltuieli cu echipamente sau utilaje second-hand;

Nu pot fi finanțate atât din PNDR cât şi din PNA respectiv PNS, aceleaşi tipuri de acţiuni;

Cheltuielile neeligibile generale, conform prevederilor din Cap. 8.1 din PNDR.

**7. Condiții de eligibilitate**

 Solicitantul să se încadreze în categoria micro-întreprinderilor și întreprinderilor mici;

 Solicitantul deține o exploatație agricolă cu dimensiunea economică cuprinsă între 4.000-7.999 € SO (valoarea producției standard);

 Exploatația agricolă este înregistrată, conform prevederilor legislative naționale, cu cel puțin 24 de luni înainte de solicitarea sprijinului și este situată majoritar pe teritoriul GAL;

 Solicitantul prezintă planul de afaceri;

 Solicitantul nu a beneficiat de sprijin anterior pentru operațiuni sprijinite prin această sub-măsură din PNDR 2014-2020;

 O exploatație agricolă nu poate primi sprijin decât o singură dată în cadrul acestei măsuri prin strategia de dezvoltare locală, în sensul că exploatația nu poate fi transferată între doi sau mai mulți fermieri, beneficiari ai sprijinului prin această sub-măsură;

 Implementarea planului de afaceri trebuie să înceapă în termen de cel mult nouă luni de la data deciziei de acordare a sprijinului.

* Înaintea solicitării celei de-a doua tranșă de plată, solicitantul face dovada creșterii performanțelor economice ale exploatației, prin comercializarea producției proprii în procent de minimum 5% din valoarea primei tranșe de plată (cerința va fi verificată în momentul finalizării implementării planului de afaceri);
* În cazul în care exploatația agricolă vizează creșterea animalelor, planul de afaceri trebuie să prevadă platforme de gestionare a gunoiului de grajd sau un alt sistem de gestionare a gunoiului de grajd, conform normelor de mediu (cerința va fi verificată în momentul finalizării implementării planului de afaceri).

**8. Criterii de selecție**

**1. Principiul calificării solicitantului în domeniul agricol**.

**2. Principiul potențialului agricol al zonelor** (determinat în baza studiilor de specialitate).

**3. Principiul încadrării solicitantului într-o formă asociativă** recunoscută conform legislației naționale în vigoare (de exemplu: grup de producători, cooperativa, asociatie relevanta pentru obiectul de activitate principal al fermei, etc.)**.**

**4. Principiul stimulării dezvoltării durabile** prin măsuri de îmbunătățire a calității mediului înconjurător și de creștere a eficienței energetice*.*

**9. Sume (aplicabile) și rata sprijinului**

Ponderea maximă a intensității sprijinului public nerambursabil din totalul cheltuielilor eligibile este de **15.000 Euro.**

Sprijinul pentru dezvoltarea fermelor mici se va acorda sub formă de primă în două tranșe, astfel:

 **75%** din cuantumul sprijinului la semnarea deciziei de finanțare;

 **25%** din cuantumul sprijinului se va acorda cu condiția implementării corecte a planului de afaceri, fără a depăși trei/cinci\* ani (perioada de cinci ani se aplică doar la sectorul pomicol) de la semnarea deciziei de finanțare.

Intensitatea sprijinului pentru aceasta măsura va fi de **100%**.

Valoarea totală alocată pentru această măsură este de 150 000 euro, fonduri FEADR, din care 60 000 euro fonduri FEADR tranziție.

Intenstitatea și valoarea sprijinului țin cont de obiectivele și prioritățile SDL și de specificul local, respectiv necesitățile în domeniul agricol identificate în teritoriu.

**10. Indicatori de monitorizare**

**- Numărul de exploatații agricole/beneficiari sprijiniți.**